แนวโน้มของของรายได้ของ DTAC เริ่มต้นลดลงหลังจาก 2013 เป็นต้นมา ใช่หรือไม่
ใช่ แนวโน้มของของรายได้ของ DTAC เป็นขาขึ้นตั้งแต่ 2007 – 2013 ก่อนจะเริ่มต้นลดลงหลังจาก 2013 เป็นต้นมา ในขณะที่กำไรสุทธิเพิ่มขึ้นตั้งแต่ 2007 – 2014 ก่อนจะเริ่มต้นลดลงในปี 2014 เป็นต้นมาเช่นกัน

- ในปี 2007 DTAC รายงานกำไรสุทธิอยู่ที่ 5,841 ล้านบาท
- ในปี 2008 DTAC รายงานกำไรสุทธิอยู่ที่ 9,329 ล้านบาท
- ในปี 2009 DTAC รายงานกำไรสุทธิอยู่ที่ 6,628 ล้านบาท
 - ในปี 2010 DTAC รายงานกำไรสุทธิอยู่ที่ 10,892 ล้านบาท
- ในปี 2011 DTAC รายงานกำไรสุทธิอยู่ที่ 11,813 ล้านบาท
- ในปี 2012 DTAC รายงานกำไรสุทธิอยู่ที่ 11,285 ล้านบาท
- ในปี 2013 DTAC รายงานกำไรสุทธิอยู่ที่ 10,569 ล้านบาท
- ในปี 2014 DTAC รายงานกำไรสุทธิอยู่ที่ 10,729 ล้านบาท
- ในปี 2015 DTAC รายงานกำไรสุทธิอยู่ที่ 5,893 ล้านบาท
- ในปี 2016 DTAC รายงานกำไรสุทธิอยู่ที่ 2,086 ล้านบาท

ในขณะที่ไตรมาสล่าสุดของปี 2017 ประกาศกำไรสุทธิออกมาที่ 229 ล้านบาท ลดลงจากช่วงเวลาเดียวกันของปีก่อน 81.30% yoy แต่เพิ่มขึ้นจากไตรมาสก่อนหน้าถึง 663.33% รายได้ที่ลดลงอย่างต่อเนื่องส่วนหนึ่งเกิดจากการสูญเสียส่วนแบ่งทางตลาดในเชิงหมายเลขผู้ใช้บริหารให้กับคู่แข่งสุดหินอย่าง TRUE และ AIS ซึ่งถึงแม้ว่าแนวโน้มค่าใช้จ่ายต่อหมายเลขของ DTAC จะดูดีมากขึ้นแต่ก็ไม่อาจจะสามารถชดเชยจำนวนหมายเลขผู้ใช้บริการที่ลดลงได้ อัตรากำไรสุทธิของ DTAC ลงมาทำจุดต่ำสุดที่ปี 2016 ที่ประมาณ 2.52% เท่านั้น

ในขณะที่ไตรมาสแรกของปี 2017 ก็ยังทำได้ไม่ค่อยดีอยู่ที่ 1.16% ซึ่งในภาพรวมถือว่าต่ำกว่าช่วงก่อนที่เคยสูงลอยอยู่ที่เลข 2 หลักมาก การเปลี่ยนวิถีทางการตลาดของ DTAC ครั้งนี้ตอบได้ยากว่าจะนำพาบริษัทไปถึงจุดไหน เพราะถึงแม้ว่าจะนำมาซึ่งค่าใช้จ่ายทางการตลาดที่ค่อนข้างสูง 

แต่ก็แน่นอนว่าการเดินหมากครั้งนี้ก็สร้างแรงกระเพื่อมได้เป็นอย่างดี อย่างน้อย “เปลี่ยนมาลื่นกับอั้มนะคะ” ก็กลายเป็นคำพูดในติดอยู่ในหูของคนไทยหลายคนอยู่พักหนึ่ง ถึงแม้ว่ากำไรของ DTAC จะดูไม่ค่อย “ลื่น” นักในช่วงเวลาปลายปีที่ผ่านมา แต่จากพัฒนาการในไตรมาสแรกของปี 2017 ก็พูดได้ว่าเป็นไปอย่างน่าลุ้น เพราะถึงแม้ว่ากำไรจะตกลงอย่างมากเมื่อเทียบปีต่อปี แต่ก็ถือว่าเพิ่มขึ้นอย่างมากเมื่อเทียบไตรมาสต่อไตรมาสเช่นกัน
ข้อมูลการเงินรายบริษัท,ความรู้ทางการเงิน